section_heading: Povijest
paragraph_text: Avangardne su stavove na predavanjima u ovom krugu iznosili budući profesori Stjepan Babić, Milan Moguš, Petar Guberina, Vojmir Vinja, Antica Menac i dr., a znanja su prenosili poznati hrvatski profesori sa zadarskog sveučilišta Dalibor Brozović, Žarko Muljačić, Radivoj Franciscus Mikuš, poslije i s inih hrvatskih sveučilišta. Uskoro su ih pohodili i inozemni gosti predavači koji su prenosili svjetska strujanja u hrvatsko jezikoslovlje.